Diari Oficial de la Generalitat Valenciana


Sumari del DOGV 2735, del 25-04-1996 (1996/838023)

ORDRE de 5 de març de 1996, de la Conselleria de Cultura, Educació i Ciència, per la qual s'autoritza l'obertura i funcionament com a centre professional de dansa al Centro de Danza Ana Roca Monzó, de València.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/03/05/(1)/dof/vci/html**

### Dades del document

Número de DOGV
:   2735

Data del DOGV
:   25-04-1996

Secció del DOGV
:   DISPOSICIONS GENERALS

Número del document
:   1996/838023


Data del document
:   05-03-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 5 de març de 1996, de la Conselleria de Cultura, Educació i Ciència, per la qual s'autoritza l'obertura i funcionament com a centre professional de dansa al Centro de Danza Ana Roca Monzó, de València.   
L'expedient l'ha iniciat el titular del centre autoritzat de dansa de grau elemental anomenat Centro de Danza Ana Roca Monzó, amb número de codi 27320413, en sol·licitud d'autorització d'obertura i funcionament com a centre professional de dansa per a impartir ensenyaments corresponents al grau elemental i mitjà, d'acord amb el nou sistema educatiu, i plenes competències acadèmiques per a impartir el pla d'estudis que s'extingeix.  
La Resolució de 13 de desembre de 1994, de la Direcció General de Centres Docents, aprovà a l'esmentat centre el projecte de les obres presentat per a la reclassificació com a centre professional de dansa, ja que compleix els requisits mínims que pel que fa a espais educatius estableix el Reial Decret 389/1992, de 15 d'abril.  
La Ordre de 4 d'agost de 1993, de la Conselleria de Educació i Ciència (DOGV de 15 d'octubre), autoritzà el centre per a impartir, amb plenes competències acadèmiques, els ensenyaments corresponents al grau elemental de la nova ordenació del sistema educatiu, sense modificar les competències que com a centre no oficial reconegut de dansa li corresponien per als ensenyaments del pla que s'extingeix.  
La Direcció Territorial de Cultura i Educació de València ha tramitat l'expedient, i a la vista dels informes favorables emesos per la Unitat Tècnica de Construccions i per la Inspecció Educativa, eleva proposta igualment favorable.  
Vistos la Llei Orgànica 1/1990, de 3 d'octubre, d'Ordenació General del Sistema Educatiu, el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.  
Fent ús de les atribucions que em confereix l'article 35 de la Llei de Govern Valencià,   
ORDENE  
Primer  
Autoritzar, al centre que a sota s'especifica, l'obertura i funcionament com a centre professional de dansa per a impartir els ensenyaments corresponents al grau elemental i mitjà d'acord al nou sistema educatiu, amb les característiques següents:  
- Denominació genèrica: centre autoritzat professional de dansa de grau elemental i mitjà.  
- Denominació específica: Centro de Danza Ana Roca Monzó.  
- Titular: Ana Roca Monzó.  
- Domicili: C/ Calixto III, 13 baixos.  
- Localitat: 46447 València.  
- Província: València.  
- Codi: 35113118.  
- Ensenyaments que s'autoritzen: grau mitjà de dansa segons l'ordenació educativa establerta en la LOGSE i normes de desenvolupament.  
- Efectes de l'autorització: inici del curs acadèmic 1995/96.  
- Centre al qual s'adscriu: Conservatori de Dansa de València.  
Segon  
Provisionalment, i fins que siga establerta la dedicació horària de les assignatures del grau mitjà corresponents al nou sistema educatiu, es fixa la capacitat màxima del centre en 260 llocs escolars.  
Una vegada siga establerta l'esmentada dedicació horària i abans de la implantació dels nous estudis de grau mitjà de dansa, d'acord amb el calendari vigent d'aplicació de la LOGSE, la Conselleria de Cultura, Educació i Ciència, d'ofici o a instància del titular del centre, prenent en consideració el seu horari de funcionament, la relació numèrica professor alumne i la capacitat efectiva de les aules, procedirà a establir amb caràcter definitiu el número de llocs escolars del centre.  
Tercer  
El centre de referència gaudirà de plenes competències acadèmiques en totes les matèries corresponents als nous ensenyaments que s'autoritzen.  
Quart  
S'amplien als ensenyaments de grau mitjà que ara s'autoritzen els efectes jurídics de l'adscripció administrativa del centre al Conservatori de Dansa de València.  
Cinquè  
Pel que fa als ensenyaments que tenia autoritzats del pla anterior el centre tindrà, així mateix, plenes competències acadèmiques, d'acord amb la disposició transitòria tercera, punt 1, del Reial Decret 321/1994, de 25 de febrer.  
Es deroga, en conseqüència, exclusivament en allò que a aquest centre afecta, la disposició transitòria de l'Ordre de 4 d'agost de 1993, de la Conselleria d'Educació i Ciència, per la qual se l'autoritzà, entre altres centres privats a impartir ensenyaments artístics de grau elemental (DOGV de 15 d'octubre).  
Sisè  
La implantació dels nous ensenyaments es farà en els terminis previstos en la normativa que regula el calendari d'aplicació de la nova ordenació del sistema educatiu.  
DISPOSICIó ADDICIONAL  
Aquesta autorització produirà la inscripció corresponent en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3, de la Llei 30/1992.  
València, 5 de març de 1996.  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI